Naas: Handré kan Bok-troef in Japan wees | Netwerk24
Beeld sê: CR wys realisme met begin van groot oopsluit
Binne die raamwerk van inperkingsvlakke verteenwoordig pres. Cyril Ramaphosa se besluit om op 1 Junie na vlak 3 te beweeg, ’n realistiese begin van die groot oopsluit van die land.
Wel geleenthede in onsekere tye
Dit verg daaglikse sprokkelwerk, dié grootliks roetinelose toekluistering.
Só kring verlies, trauma uit
Ysland publiseer volgens die skrywer Yrsa Sigurðardóttir jaarliks ongeveer 800 boeke vir ’n bevolking van ’n skamele 360 000 – 200 000 minder as Bloemfontein.
Die storie agter ‘Dr Zhivago’
Dié spioenasieroman oor ’n roman is ’n fiktiewe storie oor die ware verhaal van Boris Pasternak se boek Doctor Zhivago.
Naas: Handré kan Bok-troef in Japan wees
Deur Cobus Claassen 11 Maart 2019 16:00
Handré Pollard, wat in ’n Wêreldbeker-jaar die beste rugby van sy loopbaan speel, is ’n wonderlike voorbode vir Suid-Afrikaanse rugby, sê Naas Botha, legendariese oud-losskakel van die Springbokke.
Die Springbokke se Wêreldbeker-troefkaart? Handré Pollard, kaptein van die Bulle, beïndruk met sy peil in die Superreeks. Foto: Gallo Images
Pollard is sover in die Superreeks uitstekend op dreef vir die Bulle en was Saterdag op Loftus Versfeld meesterlik aan die stuur toe sy span die Haaie met 37 – 14 getroef het.
Die Bok-losskakel, wat op Maandag 11 Maart sy 25ste verjaardag vier, is die voorste puntemaker in die kompetisie.
Dit lyk of Handré vanjaar 100% fiks en gesond is ná al die beserings en jy kan sy rol in die Bulle se welslae tot dusver nie onderskat nie
Sy 74 punte in vier wedstryde is aansienlik meer as Elton Jantjies (Leeus) en Joaquín Díaz Bonilla (Jaguares) s’n, wat met 36 punte gesamentlik tweede op die lys is.
“Dit lyk of Handré vanjaar 100% fiks en gesond is ná al die beserings en jy kan sy rol in die Bulle se welslae tot dusver nie onderskat nie.
“Daardie twee seisoene wat hy uit was met beserings het sy loopbaan baie ontwrig, maar dit is regtig goed om te sien hoe hy vanjaar speel. Hy het nog altyd ál die talent gehad. Jy het dit al op skoolvlak gesien.”
Botha sê Pollard kan ’n invloedryke rol in die Wêreldbeker-toernooi speel.
“Ons weet dat al die spanne wat nog die Wêreldbeker gewen het, uitstekende losskakels gehad het. Van Grant Fox in 1987 regdeur tot Michael Lynagh, Joel Stransky, Stephen Larkham, Jonny Wilkinson tot Dan Carter.
“Onthou hoe goed Butch James in 2007 was toe ons die Beker gewen het? Hy het waarskynlik daardie jaar die beste rugby van sy loopbaan gespeel.”
Hy sê daar moet egter nog baie gebeur voordat die Bokke in Japan vir die toernooi aankom.
“In 2011 moes die All Blacks op Stephen Donald staatmaak, wat in daardie stadium die vierde beste losskakel in Nieu-Seeland was, om die deurslaggewende strafdoel in die Wêreldbeker-eindstryd te skop.
“Hoewel Handré tans duidelik ons voorste losskakel is, is Suid-Afrikaanse rugby baie bevoorreg om ander spelers soos Elton Jantjies, Robert du Preez en Damian Willemse in die posisie te hê.”
Moet Pollard dan in watte toegedraai word by Loftus?
“Nee, spelers kan in oefeninge ook beserings opdoen en die Bulle wil immers probeer om die Superreeks te wen. Soos Pollard nou speel, gaan dit baie van hom afhang. Jy wil ’n wedstrydwenner soos hy in jou span hê,” sê Botha.
“Pote (Human, die Bulle-breier) het gelukkig ook iemand soos Manie Libbok wat hy kan oorweeg. Ek glo tussen Pote en Handré sal daar ’n balans gevind word tussen nasionale belang en die Bulle se veldtog.”
Meer oor: Naas Botha | Handre Pollard | Bulle | Superrugby-Reeks
Swys: ‘Bulle is reg, dís wat ons gaan doen’
Oud-Bok Bosch vol lof vir Pollard
DKD meld nóg Covid-gevalle aan